钦定古今图书集成/明伦汇编/闺媛典/第058卷 > 江棠妻汪氏〈幼女附〉
## 钦定古今图书集成/明伦汇编/闺媛典/第058卷 > 江棠妻汪氏〈幼女附〉

按《婺源县志》：“汪氏，旃坑庠生江棠妻。正德癸酉，饶寇
王浩八剽掠，汪氏为所驱，行至果子滟跃入水中死，
幼女甫十岁，亦骂贼从母焉。其子燮方髫龄，哭寻母
姊。越半月，两尸浮出，神色如生。时绩溪司训敖钺以
督饷见而义之，更其滟曰‘烈女矶。有司奏闻，诏建双
烈坊’。”